EUROOPA PARLAMENDI RESOLUTSIOON (EL) 2016/1502,  
28. aprill 2016,  
tähelepanekutega, mis on Euroopa Lennundusohutusameti 2014. aasta eelarve täitmisele heakskiidu 
andmist käsitleva otsuse lahutamatu osa  
EUROOPA PARLAMENT,  
— võttes arvesse oma otsust Euroopa Lennundusohutusameti 2014. aasta eelarve täitmisele heakskiidu andmise kohta,  
— võttes arvesse kodukorra artiklit 94 ja V lisa,  
— võttes arvesse eelarvekontrollikomisjoni raportit ning transpordi- ja turismikomisjoni arvamust (A8-0095/2016),  
A. arvestades, et Euroopa Lennundusohutusameti (edaspidi „amet“) finantsaruannete kohaselt oli ameti 2014. aasta lõplik 
eelarve 181 179 098 eurot, mis tähendab 2013. aastaga võrreldes 8,47 % suurust kasvu; arvestades, et 21,1 % ameti 
eelarvest koosneb liidu eelarvest eraldatud vahenditest;  
B. arvestades, et kontrollikoda märkis oma aruandes Euroopa Lennundusohutusameti eelarveaasta 2014 raamatupida ­
mise aastaaruande kohta (edaspidi „kontrollikoja aruanne“), et on leidnud piisavalt kinnitust ameti raamatupidamise 
aastaaruande usaldusväärsuse ja selle aluseks olevate tehingute seaduslikkuse ja korrektsuse kohta;  
2013. aasta eelarve täitmisele heakskiidu andmise järelmeetmed  
1. võtab ameti esitatud teabe põhjal teadmiseks, et:  
— amet on võtnud parandusmeetmeid, et formaliseerida ja dokumenteerida kriteeriumid, mida kasutatakse osa 
sertifitseerimistegevuse tellimiseks allhankena riiklikelt lennuametitelt ja kvalifitseeritud üksustelt; märgib, et 
amet ajakohastas tõendavate dokumentide vorme, et parandada allhankemenetluste läbipaistvust;  
— amet vaatas läbi ja kontrollis suure hulga huvide deklaratsioone, et tagada vastavus huvide konfliktide ennetamise 
ja haldamise poliitikale; märgib lisaks, et nn pöördukse juhtumeid ei registreeritud; peab siiski kahetsusväärseks, et 
mitmete haldusnõukogu liikmete ja haldustöötajate huvide konflikte puudutavad selgitused on alles esitamata või 
kontrollimata; rõhutab tõsiasja, et suurema läbipaistvuse huvides tuleb seda teha võimalikult kiiresti;  
Eelarve haldamine ja finantsjuhtimine  
2. märgib, et 2014. aastal tehtud eelarve jälgimise alaste pingutuste tulemusel oli eelarve täitmise määr 97,1 %, mis on 
2013. aastaga võrreldes 0,9 % väiksem; märgib ka, et maksete assigneeringute täitmise määr oli 91,1 %, mis on 2013. 
aastaga võrreldes 6,17 % väiksem;  
3. märgib, et vaid üks kolmandik ameti eelarvest pärineb avalikust sektorist ja ülejäänud kaks kolmandikku eraldab 
tööstusharu; väljendab muret seoses sellega, et need finantssidemed tööstusharuga võivad mõjutada ameti sõltuma ­
tust; kutsub ametit üles võtma kaitsemeetmeid, et tagada oma sõltumatus ja vältida huvide konflikte;ET 14.9.2016 Euroopa Liidu Teataja L 246/203
 
Kulukohustused ja ülekantud assigneeringud  
4. märgib rahuloluga, et amet vähendas veelgi kulukohustustega seotud ülekantud assigneeringute kogumahtu 
(10 100 000 eurot (11 %) 2012. aastal, 7 200 000 eurot (7,7 %) 2013. aastal ja 5 900 000 eurot (6,2 %) 2014. 
aastal); märgib, et ülekandmiste määr oli II jaotises (halduskulud) 22 % (3 600 000 eurot) ning III jaotises (tegevus ­
kulud) 38,1 % (2 000 000 eurot); võtab kontrollikoja aruande põhjal teadmiseks, et need ülekandmised olid seotud 
ameti tegevuse mitmeaastase iseloomuga; märgib lisaks, et kontrollikoja valimis sisaldunud ülekandmised olid nõue ­
tekohaselt põhjendatud;  
5. teavitab ametit sellest, et läbipaistvuse ja aruandekohustuse huvides peaks amet hoidma järgmisse aastasse ülekantud 
kulukohustustega seotud assigneeringute mahu minimaalsena;  
Hanke- ja töölevõtmismenetlused  
6. märgib kontrollikoja aruande põhjal murelikult, et ameti hangete kavandamist tuleks parandada, eriti seoses raam ­
lepingutega; märgib, et 2014. aastal käivitati kolm menetlust liiga hilja, et asendada olemasolevad raamlepingud enne 
nende lõppemist; märgib lisaks, et tegevuse järjepidevuse tagamiseks pikendati kahte olemasolevat raamlepingut uute 
kehtimahakkamiseni ning ühel juhul käivitati lünga täitmiseks ja tegevuse jätkuvuse tagamiseks läbirääkimistega 
hankemenetlus; märgib murelikult, et ameti tegevus ei olnud kooskõlas ameti finantseeskirjadega (  1 ), kuna muudeti 
lepingu esialgset kestust ja kasutati läbirääkimistega menetlust, mis mõjutab õiglast konkurentsi; mõistab ameti 
andmetele tuginedes, et amet on võtnud nende probleemide käsitlemiseks vastu muudetud hankekava; palub ametil 
eelarve täitmisele heakskiidu andmise eest vastutavale institutsioonile edusammude kohta aru anda;  
7. märgib, et amet vaatas eelarvepädevate institutsioonide poolt heaks kiidetud 2014. aasta ametikohtade loetelu 2014. 
aasta alguses läbi ning jõudis järeldusele, et AST/AD jaotust ja palgaastmete jaotust on vaja ameti vajaduste paremaks 
arvessevõtmiseks kohandada; märgib, et ameti haldusnõukogu võttis ameti finantseeskirjade artikli 38 kohaselt vastu 
muudetud ametikohtade loetelu, mis mõjutas AD/AST tasakaalu ja 64 ametikoha palgaastmeid, kuid mitte ameti ­
kohtade koguarvu ega 2014. aasta eelarves ette nähtud personaliassigneeringute mahtu;  
8. võtab teadmiseks ameti ametikohtade esimese võrdlusanalüüsi tulemused, mille kohaselt on 14 % ametikohtadest 
seotud haldustoe ja koordineerimisega, 78,7 % põhitegevusega ning 7,3 % kontrolli- ja finantsalaste ülesannetega; on 
seisukohal, et järgmisse aastaaruandesse tuleks lisada ka ametikohtade jaotus kategooriate, sektorite ja tegevuse 
rahastamise allikate kaupa (tasud ja lõivud vs liidu toetus), et saada üksikasjalikum ülevaade vajaminevatest vahen ­
ditest, mis mõjutavad ELi eelarvet;  
9. tuletab meelde oma eelarvemenetluse käigus avaldatud seisukohta personali osas, kelle tegevust finantseeritakse 
tööstusharu poolt makstavatest tasudest ning seetõttu mitte ELi eelarvest, et ameti sellist personali ei tohiks mõjutada 
komisjoni kohaldatav iga-aastane 2 % kärbe;  
Huvide konfliktide ennetamine ja haldamine ning läbipaistvus  
10. märgib, et ameti pettustevastases strateegias on kehtestatud ameti kohustused, eesmärgid ja meetmed seoses pettuste 
ennetamise, avastamise, uurimise ja kõrvaldamisega; võtab teadmiseks, et 2014. aastal määrati ametisse pettustevas ­
tane ametnik ning pettustevastase strateegia kontekstis on koostatud tegevuskava, mille meetmeid rakendatakse 
aastateks 2015 ja 2016; märgib, et 2014. aastal ei avastatud pettustevastase strateegia raames ühtegi pettuse juhtumit;ET L 246/204 Euroopa Liidu Teataja 14.9.2016  
( 1 ) https://easa.europa.eu/system/files/dfu/EASA%20MB%20Decis ion%2014-2013%20amending%20the%20FR_Final_signed_Annex.pdf
 11. märgib, et 2014. aastal võttis amet vastu konfidentsiaalse ohutusaruandluse menetluse, mis käsitleb ametiväliste 
rikkumisest teatajate teavet väidetavate ametiseisundi kuritarvitamise ja eeskirjade eiramise juhtumite kohta lennun ­
dusohutuse valdkonnas; märgib, et 2014. aastal oli selle menetlusega seotud 66 juhtumit; võtab teadmiseks, et amet 
on kehtestanud rikkumisest teatajaid käsitleva menetluse ning 2014. aastal registreeriti üks juhtum, mille kohta ei 
esitatud edasikaebust;  
12. märgib, et ameti veebisaidil on avaldatud kõikide ameti direktorite ja osakonnajuhatajate elulookirjeldused ja huvide 
deklaratsioonid; märgib lisaks, et ameti veebisaidil on avaldatud ka ameti apellatsiooninõukogu liikmete ja haldus ­
nõukogu liikmete elulookirjeldused ja huvide deklaratsioonid;  
13. märgib, et amet on juba kehtestanud ja rakendanud huvide konfliktide ennetamist ja leevendamist ning kingituste ja 
teenete vastuvõtmist käsitleva tervikliku korra ameti töötajate käitumisjuhendis; märgib, et see kord hõlmab muu 
hulgas eetikakomisjoni loomist, et hinnata täidetud huvide deklaratsioone ning käsitleda mis tahes käitumisjuhendiga 
seotud teemasid, samuti kohustuslikku koolitust käitumisjuhendi teemal ameti kõikidele töötajatele; võtab teadmiseks, 
et käitumisjuhend, mis hõlmab huvide konfliktide ennetamise ja leevendamise korda, on vastu võetud ka ameti 
apellatsiooninõukogu ja haldusnõukogu liikmete jaoks; märgib, et amet on valmis läbi vaatama ja ajakohastama 
huvide konfliktide haldamist käsitlevat korda, ning palub ametil anda eelarve täitmisele heakskiidu andmise eest 
vastutavale institutsioonile korra ajakohastamise seisu kohta aru;  
14. ergutab ametit suurendama koos muude teadlikkuse suurendamise meetmetega oma töötajate teadlikkust huvide 
konflikti alasest poliitikast ning lisama usaldusväärsuse ja läbipaistvuse kohustusliku punktina arutamiseks töölevõt ­
mismenetluste ja tulemuslikkuse hindamiste käigus;  
15. nõuab korruptsiooni ennetamise ja sellevastase võitluse üldist parandamist tervikliku lähenemise abil, alustades 
üldsuse juurdepääsu parandamisest dokumentidele ja rangematest eeskirjadest huvide konfliktide kohta, läbipaistvus ­
registrite loomisest või tugevdamisest ja piisavate vahendite eraldamisest õiguskaitsemeetmeteks ning tihendades ka 
koostööd liikmesriikide vahel ja asjaomaste kolmandate riikidega;  
Siseaudit  
16. märgib, et komisjoni siseauditi talitus (IAS) korraldas 2014. aastal läbivaatamise ja andis seitse soovitust; märgib, et 
IAS ei andnud aastatel 2009–2013 läbi viidud kolme auditi põhjal ühtegi kriitilise tähtsusega soovitust ning et neli 
soovitust olid väga olulised; märgib, et amet võttis IASi auditite põhjal esitatud soovituste alusel parandusmeetmeid 
ning märkis IASi järelauditi ettevalmistamisel, et need on läbivaatamiseks valmis; märgib, et IAS ei viinud 2014. 
aastal läbi ametlikku hindamist ameti poolt nende soovituste rakendamisel tehtud edusammude kohta; märgib ameti 
esitatud teabe põhjal, et 2016. aasta veebruaris teatas IAS, et kõik neli väga oluliseks klassifitseeritud leidude põhjal 
antud soovitust on loetud ellu viiduks;  
Sisekontroll  
17. märgib, et 2014. aastal viis ameti siseauditi üksus läbi kaheksa kindlustandvat tööd, väljastas 56 soovitust ja tuvastas 
kolm olemuslikku riski, mille esinemise tõenäosust peeti kõrgeks ja võimalikku mõju märkimisväärseks; märgib 
lisaks, et kuuest ameti poolt riskitaseme leevendamiseks kavandatud meetmest kaks viidi lõpule ja ülejäänud neli 
rakendatakse kavakohaselt 2016. aasta septembriks; kutsub ametit üles teavitama eelarve täitmisele heakskiidu 
andmise eest vastutavat institutsiooni ülejäänud meetmete rakendamise seisust;ET 14.9.2016 Euroopa Liidu Teataja L 246/205
 
Tulemuslikkus  
18. märgib, et 2014. aastal algatas amet oma tegevuses põhjalikud muudatused, et võimaldada proportsionaalsemat ja 
tulemuspõhisemat lähenemisviisi ohutusele, ning vaatas läbi organisatsiooni struktuuri, et valmistada end ette palju ­
deks väljakutseteks, mis teda lähiaastatel ootavad;  
Muud märkused  
19. väljendab heameelt ameti algatuse üle jagada teenuseid ja pakkuda teenuseid teistele ametitele, et luua sünergiat; 
märgib eelkõige, et amet litsentseerib tasuta inimressursside arendamise vahendeid ning võõrustab liidu ametite 
võrgustiku alalist sekretariaati; märgib, et amet kasutab komisjoni raamlepinguid ning IT- ja sellega seotud teenuseid 
ning teatavat hulka muid teenuseid; ergutab ametit kasutama igal võimalusel ühishankeid koos teiste liidu ametitega, 
et kulusid kokku hoida;  
20. võtab teadmiseks ameti poolt tõhususe suurendamiseks ja kokkuhoiu saavutamiseks võetud meetmed; võtab eelkõige 
teadmiseks ameti ümberkorraldamise projekti, mida ameti töötajad juhtisid seitse kuud, arvestades, et samaväärne 
välise ettevõtte juhitud projekt oleks kaasa toonud palju suuremad kulud;  
21. võtab murelikult teadmiseks, et alates oma tegevuse algusest 2004. aastal on amet tegutsenud üksnes asukohariigiga 
peetava kirjavahetuse ja suhtluse alusel; märgib lisaks, et asukohariigiga ei ole terviklikku peakorterilepingut veel 
sõlmitud; märgib aga, et selline leping parandaks ameti ja selle töötajate töötingimuste läbipaistvust ja turvalisust; 
märgib, et asukohariigi valitsus alustas hiljuti ametiga selles küsimuses mitteametlikke kõnelusi; palub ametil ja 
asukohariigil see küsimus väga kiiresti päevakorda võtta ning teavitada eelarve täitmisele heakskiidu andmise eest 
vastutavat institutsiooni läbirääkimiste edenemisest;  
22. palub ametil anda teavet selle kohta, kas tema uude asukohta üleviimisega saavutatakse eesmärgiks seatud kulutõ ­
husus;  
23. palub komisjonil kasutada sel aastal tekkinud võimalust muuta määrust (EÜ) nr 216/2008, millega amet loodi, et 
kindlustada peakorterit käsitleva kokkuleppe sõlmimine, mis võimaldab ametil takistamatult tegutseda; palub sellega 
seoses, et amet teavitaks Euroopa Parlamenti lõplikust otsusest ameti peakorteri kohta;  
24. märgib, et ameti eesmärgiks on lennundusohutus, mida tuleb lugeda avalikuks hüveks; nõuab tungivalt, et amet 
järgiks oma strateegias, tulemuspõhise eelarvestamise käigus ja juhtimisotsuste puhul seda eesmärki kui juhtpõhi ­
mõtet oma sidusrühmade suhtes ning et seda ei tohiks kunagi tuua ohvriks konkurentsivõime, tõhususe või dere ­
guleerimise nimel;  
25. rõhutab ameti väga olulist rolli kogu Euroopas maksimaalse lennundusohutuse tagamisel; tunnistab, et 2014. aasta 
(kui MH370 jäi kadunuks ning leidsid aset MH17 dramaatiline õnnetus, Air Asia QZ8501 allakukkumine ja rada ­
risegamised Kesk-Euroopa kohal) oli keeruline nii ameti kui ka lennundusohutuse jaoks üldiselt ning ametil tuli 
rakendada uusi sätteid lennuaja piirangute kohta ja teostada nende üle järelevalvet; rõhutab tsiviillennundussektori 
kiiret arengut arvesse võttes tuleks ametile anda tema reguleerivate ja täidesaatvate ülesannete edukaks täitmiseks 
ohutuse ja keskkonnakaitse valdkonnas vajalikud rahalised, materiaalsed ja inimressursid, seadmata seejuures ohtu 
ameti sõltumatust ja erapooletust;  
26. tõstab esile ameti osalemist liikmesriikide ja kolmandate riikide vaheliste kahepoolsete lennundusohutust käsitlevate 
kokkulepete praktiliseks rakendamiseks vajalike asjakohaste instrumentide väljatöötamise toetamises;  
27. viitab eelarve täitmisele heakskiidu andmise otsusele lisatud muude horisontaalsete tähelepanekute osas oma 
28. aprilli 2016. aasta resolutsioonile (  1 ) ametite tulemuste, finantsjuhtimise ja kontrolli kohta.ET L 246/206 Euroopa Liidu Teataja 14.9.2016  
( 1 ) Vastuvõetud tekstid, P8_TA(2016)0159 (vt käesoleva  Euroopa Liidu Teataja  lk 447).